Հայաստանի բնակիչները մոռացված իրերի վերաբերյալ Yandex.Taxi-ի աջակցման ծառայություն ամենաշատը դիմում են շաբաթ առավոտյան, հավանաբար՝ ուրախ անցկացված ուրբաթ օրվա հետքերով։ Դույլ, գոճի (թե ինչ տեսքով՝ նշված չէ), շինարարական գործիքներ, թխվածքաբլիթներ, վզնոց եւ նույնիսկ հավով թավա․ նմանատիպ անսովոր իրեր էլ են մոռանում մեքենաներում մեր ուղեւորները։ Ամանորի գիշերը մոռացված իրերի շարքում ավելացան նաեւ «Նապոլեոն» տորթ, փաթեթավորված մի քանի նվերներ եւ երաժշտական գործիքներ։